VS002360
Datum: 2001-06-16T02:00:00.000+02:00
datum_sodbe_i_stopnje: 2008-02-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe sluha in njihove posledice - poškodbe rok in ramenskega obroča in njihove posledice
fischer: hudi primeri
odskodnina: 56.549 EUR (primerna odškodnina), 16.189,21 EUR (glede na že izvršena izplačila zavarovalnice in ob upoštevanju 30% soodgovornosti oškodovanca še dosojeni znesek)
opombe: II Ips 1083/2008. Revizija stranskega intervenienta na strani tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Pred nesrečo je delal kot monter, izučen pa je bil za avtoličarja. Soprispevek tožnika zaradi neuporabe varnostnega pasu in vožnje z vinjenim voznikom je bil ocenjen na 30%.

## Škodni dogodek

Prometna nesreča, tožnik je bil sopotnik v avtomobilu.

## Poškodba

Panfacialni zlom (številni zlomi obraznega skeleta in stene frontalnega sinusa), zlom sprednje lobanjske baze z natrganjem možganske ovojnice, pretres možganov, pretres labirinta obeh notranjih ušes, obtolčenina levega očesnega zrkla s hematomom leve očnice, nevropatija levega očesnega živca, fraktura podlahtne kosti, poškodbe ulnarnega živca, odlom desne navikularne kosti.

## Telesne bolečine

20.000 EUR Trajno hude bolečine – 8 dni, srednje hude – 25 dni, nato lahke bolečine – 49 dni, ki jih občasno čuti še vedno ob spremembi vremena.

#### Hospitalizacija

36 dni, operacija.

#### Ambulantno zdravljenje

11. mesecev, številni pregledi pri specialistih in izbranem zdravniku.

#### Rehabilitacija

Fizioterapija.

#### Nevšečnosti med zdravljenjem

Splošna anestezija, številni RTG, odvzemi krvi, nelagodja pri transportu v bolnišnico.

## Strah

2.503,75 EUR Primarni strah – neposredno pred in po nesreči, do izgube zavesti, ki je trajal do operativnega posega; sekundarni hud strah – kumulativno 9 mesecev; lažji strah je prisoten še vedno zaradi strahu pred novo operacijo in glavobolov.

## Zmanjšanje življenjske aktivnosti

30.045,07 EUR ZŽA je 66%. Izgubil je 90% voha, globinski vid, poslabšan je vid levega očesa, ima asimetričen obraz, brazgotine na desni frontalni regiji, pod levim očesom in v levem vestibulumu, rahlo deformacijo leve strani zgornje ustnice. Ima glavobole, manjšo sposobnost koncentracije. To ga bo spremljalo vse življenje kot duševno trpljenje. Za ljubiteljske dejavnosti je bil nesposoben 4 mesece, za športne pa 6 do 12 mesecev. Ni sposoben delati na višini in v prostorih kjer je nevarnost sproščanja plinov (zaradi očesa), voziti vozila. Po daljšem teku je utrujen, zmore le lažja fizična dela.

#### Opis invalidnosti

Invalid III. Kategorije.

## Skaženost

4.000 EUR Po operaciji je postal plešast, zato so razkrite vse čelne postoperativne brazgotine. Upoštevana je njegova mladost, dejstvo, da si še ni ustvaril družine in da je značajsko bolj introvertirana oseba, ki težko navezuje osebnostne stike.

---

ZOR člen 200, 203